Aune

Aune ja Auni ovat suomalaisia naisen etunimiä. Ne polveutuvat kansainvälisestä nimestä Agnes, joka puolestaan on versio kreikan puhtautta ja siveyttä merkitsevästä nimestä Hagne. Lisäksi Agnes liittyy latinan lammasta merkitsevään sanaan agnus.

Suomessa nimi Aune on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 32 976 naiselle ja ainakin 14 miehelle. Suurin osa heistä on syntynyt ennen vuotta 1940, ja 1910-luvulla Aune oli yksi suosituimmista tyttölapsille annetuista nimistä. Vastaavasti Auni on annettu nimeksi noin 350 suomalaiselle, joista alle 15 on miehiä.

Tunnettuja Auneja ja Auni-nimisiä 
Listan henkilöt ovat suomalaisia.
 Aune Irja Aholainen, tunnettu nimellä Irja Aholainen, oopperalaulaja
 Aune Alaja, uskonnonopettaja ja kirjailija
 Aune Antti (Kerttu Aune Holmqvist), laulaja
 Aune Brotherus, kääntäjä
 Aune Castrén-Saarnio, runoilija
 Aune Haarla (o.s. Lahdelma, aik. Ala-Tuuhonen), radiotoimittaja
 Aune Hiisku, kirjailija
 Aune Huotari, kirjailija
 Aune Häme, näyttelijä
 Aune Hämäläinen, kirjailija
 Aune Innala, kansanedustaja
 Aune Jääskinen, taidehistorioitsija
 Aune Kaipainen, tunnettu nimellä Anu Kaipainen, kirjailija
 Aune Kallinen, teatteriohjaaja ja esitystaiteilija
 Aune Karhumäki, kirjailija, kehopsykoterapeutti ja työnohjaaja
 Aune Krohn, kirjailija ja uskonnollisen kirjallisuuden suomentaja
 Aune Laaksonen, taiteen keräilijä, Keravan taidemuseon perustaja
 Aune Lind, näyttelijä
 Aune Lindström, taidehistorioitsija ja kaunokirjallisuuden suomentaja
 Aune Mikkonen, taidegraafikko
 Aune Mäkinen, kirjastovirkailija ja runoilija
 Aune Mänttäri, kansanedustaja (SMP, SKYP)
 Aune Niskanen, pakinoitsija ja runoilija
 Auni Nuolivaara, suomalainen kirjailija
 Aune Paulin, naivistinen taidemaalari ja animaattori
 Aune Peippo, kirjailija ja kuvaamataidon opettaja
 Aune Perälä, opettaja, runoilija ja sanoittaja
 Aune-Inkeri Pesonen, Maria Orasto, kirjailija
 Aune Rajala, yleisurheilija
 Aune Rutonen, poliitikko (SMP)
 Aune Rättyä-Pälli, lied- ja oopperalaulaja ja laulunopettaja
 Aune Salama, kansanedustaja (SDP)
 Aune Salmi, kuulantyöntäjä ja kiekonheittäjä
 Aune Saloheimo, kotitalousopettaja, rehtori ja kotitalousneuvos
 Aune Seme, maastohiihtäjä ja järjestösihteeri
 Aune Siimes, keraamikko
 Aune Somersalmi, näyttelijä ja oopperalaulaja
 Aune Suomalainen, Elina Kangas, suomentaja
 Aune Vihriälä, laulaja ja näyttelijä
 Aune Vähäkangas, kirjailija
 Aune Ylppö, hammaslääketieteen tutkija ja professori
 Aune Äyräpää, taidemaalari

Kuvitteellisia Auneja
 Aune Leppänen, sivuhenkilö Väinö Linnan romaanissa Täällä Pohjantähden alla

Lähteet

Etunimet